  Туспуктэм vk.com (Министерство социальной политики Удмуртии) Майя Бывальцева Эгра ёросысь Мувыр гуртысь Александр но Ольга Корепановъёслэн семьязы «Семья года» огъяросси вожвылъяськонын «Сельская семья» номинациын вормиз. Со сярысь Удмуртиысь мерлыко политикая но ужъя министерстволэн пресс-службаез ивортӥз. 2022-тӥ арын вожвылъяськон сизьыметӥзэ ортчиз ни. Конкурсэ 3 сюрслэсь трос куриськонъёс вуизы. Устооссэ семьяосты вить номинациосъя бырйизы: «Многодетная семья», «Молодая семья», «Сельская семья», «Золотая семья России», «Семья – хранитель традиций». Огъяросси вожвылъяськонлы йылпумъянъёсъя Йӧскалык книга-летопись поттозы: вормись семьяослэн историзы сярысь но конкурсэ пыриськем вань семяяос сярысь ивортонэн. Ватсалом, Александр Корепанов вордскем Мувыр гуртсэ выльысь улӟытӥз. Табере отын йыг-йыг фермер возёс ужа. Тодэ вайытом, 2020-тӥ арын Пичи Пурга ёросысь Егоровъёслэн семьязы озьы ик «Сельская семья» номинациын вормиз. Тегъёс: Россия семья вожвылъяськон Эгра Удмуртия  